A.F.I.S.

A.F.I.S. a l'é l'acrònim d' Aministrassion ëd Fiusa Italian-a dla Somalia.

Për incàrich dlë Nassion Unìe, l'Italia a l'ha aministrà l'ex-Somalia italian-a (ch'a l'era stàita na soa colònia dal 1889 al 1941) dal 1m ëd gené dël 1950 al 1m ëd luj dël 1960, quand con l'union dla Somalia britànica e 'd cola italian-a la Somalia a l'é diventà un pais indipendent.

L'aministrassion a l'era stàita otnùa con l'ancombensa spessìfica ëd pronté ël pais për l'indipendensa.
Costa mission a l'é stàita compìa pì da la mira anstitussional che da cola econòmica e sossial: a la nàssita dla Repùblica ëd Somalia le struture polìtiche a l'ero 'd model europengh, ma le condission econòmiche e sossiaj dla popolassion a restavo cole aretrà tìpiche dle region sot-dësvlupà.

Categorìa:Somalia